**ПРОТОКОЛ № 16**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 26.04.2022 г.**

/чрез видеоконферентна връзка/

Присъстват: Огнян Дамянов, Евгени Иванов, Стефан Петров, Ангелина Митова, Галя Гугушева, Наталия Василева, Евгений Трифонов, Димитър Стефанов, Лъчезар Лазаров и Марио Василев

Отсъстват: Светлана Бошнакова и Пламен Найденов

На заседанието присъства: Яна Мачева - началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследната допълнителна точка в дневния ред на Комисията по атестиране и конкурси, за разглеждане: т. 16

1. Мотивирано предложение, на основание чл. 193, ал. 2 от ЗСВ, за повишаване в длъжност на класираните кандидати за заемане на 12 (дванадесет) длъжности „прокурор“ във Върховна касационна прокуратура, съгласно обявения конкурс с решение на Прокурорската колегия на Висшия съдебен съвет по протокол № 27/15.07.2020 г. ( обн. ДВ, бр. 66/24.07.2020 г.)

**УВАЖАЕМИ ГОСПОЖИ И ГОСПОДА,**

Прокурорската колегия на Висшия съдебен съвет (Колегията), с решение по протокол № 27/15.07.2020 г., обяви конкурс по реда на чл. 189, ал. 1 и ал. 2 от ЗСВ за повишаване и заемане на 12 (дванадесет) длъжности „прокурор“ във Върховна касационна прокуратура. Решението за обявяване на конкурса е обнародвано в „Държавен вестник“ брой 66 от 24.07.2020 г, като в 14-дневния срок за прием на документи заявления за участие подават 169 (сто шестдесет и девет) кандидати. Въз основа на извършената по реда на чл. 191, ал. 3 от ЗСВ проверка на подадените документи за участие в конкурса, с решения по протокол № 27/29.09.2020 г. и протокол № 28/06.10.2020 г., Комисията по атестирането и конкурсите към Прокурорската колегия на Висшия съдебен съвет (Комисията) допусна 168 (сто шестдесет и осем) кандидати. По отношение на един кандидат, Комисията остави без разглеждане заявлението му за участие в конкурса, тъй като заема магистратска длъжност на същото ниво, на което е и обявената конкурсна длъжност.

Конкурсът се проведе от конкурсна комисия с поименен състав, обявен с решение на Колегията по протокол № 36/14.10.2020г., а именно: Редовни членове - Емилия Пенева Пенева, Димитър Асенов Панайотов, Божидар Йорданов Качуров, Димитрия Павлова Ганчева – Петкова - прокурори във Върховна касационна прокуратура и проф. д-р Веселин Бориславов Вучков – хабилитиран преподавател по наказателно право в Нов Български университет. Резервни членове - Галина Христова Стоянова - прокурор във Върховна касационна прокуратура и проф. дюн. Георги Иванов Митов - хабилитиран преподавател по наказателно право във Великотърновския университет „Св. св. Кирил и Методий“. На свое заседание, проведено на 23.10.2020 г., конкурсната комисия единодушно определи прокурор Емилия Пенева за свой председател. Поради постъпил отвод от редовния член на конкурсната комисия - хабилитиран преподавател, с решение по протокол № 43/02.12.2020 г., Колегията допълни състава на комисията, като определи резервния член на комисията - проф. д.ю.н. Георги Иванов Митов, за редовен член. На негово място, Колегията определи чрез жребий проф. д.ю.н. Йонко Димитров Кунчев – хабилитиран преподавател по наказателно право.

С оглед обстоятелството, че петима от кандидатите в конкурсната процедура заемат длъжност „следовател“ към датата на обнародване на решението за обявяване на конкурса в Държавен вестник и желаят да преминат на длъжност в друг по вид орган на съдебната власт, съобразно изискването на чл. 192, ал. 2 от ЗСВ, комисията провери и познанията им за заемане на длъжността „прокурор“ чрез полагане на писмен изпит по конспект – проведен на 26.02.2021 г. Първоначално насрочените дати за провеждане на писмения изпит са отложени с решения на комисията по протокол от 12.11.2020 г. и протокол от 16.11.2020 г. На проведения изпит 1 (един) от кандидатите не се яви, като по отношение на него конкурсната комисия счете, че процедурата е приключена, тъй като не са изпълнени условията на чл. 192, ал. 2 от ЗСВ. За решението на комисията е съставен протокол от 26.02.2021 г. Със същия протокол, конкурсната комисия взе решение, че за останалите кандидати, явили се на изпита, конкурсната процедура също е приключена, тъй като не са изпълнени изискванията на чл. 189, ал. 4, изр. последно от ЗСВ.

Съгласно изискването на чл. 192, ал. 1 от ЗСВ, конкурсната комисия извърши класирането на 156 (сто петдесет и шест) кандидати според общата оценка за притежаваните от тях професионални качества, формирана въз основа на резултатите от трите цифрови компонента, получени след извършената преценка и анализ по реда на чл. 40а от Наредба № 1/09.02.2017 г. (обн. в ДВ, бр. 99 от 26.11.2021г.). Видно от решение на конкурсната комисия по протокол от 07.03.2022г., в процедурата не са оценени петима от допуснатите кандидати, поради подадени откази от участие; един кандидат, поради настъпила смърт и един кандидат, освободен, на основание чл. 165, ал.1, т. 1 от ЗСВ, с решение на Колегията по протокол № 36/27.10.2021 г., считано от 08.11.2021 г.

По отношение на първия компонент, комисията е изследвала данните от атестационните формуляри на кандидатите от последното им атестиране и извършените проверки от ИВСС и от по-горестоящите органи на съдебната власт. По втория компонент са изследвани данните от кадровите им дела. Третият компонент касае проверените от комисията 6 (шест) дела и преписки по отношение на всеки кандидат, от които 3 (три) дела или преписки избрани от комисията въз основа на посочените данни в справките към заявленията за участие в конкурса, както и 3 (три) дела или преписки, избрани от съответния кандидат.

Видно от предоставената в цялост конкурсна документация по проведения конкурс, ведно с резултатите от класирането по чл. 192, ал. 1 от ЗСВ, мотивираното становище на конкурсната комисия по чл. 192, ал. 3 от ЗСВ, протоколите за работата на комисията и за избор на дела, становищата на Комисия по професионална етика към Прокурорската колегия на ВСС, видно от които класираните кандидати притежават необходимите нравствени качества за заемане на длъжността, Комисията счита, че конкурсната процедура е проведена при спазване на разпоредбите на Закона за съдебната власт.

С оглед на гореизложеното, на основание чл. 193, ал. 2 от ЗСВ и *след проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРОВЕДЕ гласуване по поредността на класирането, като на свободните 12 (дванадесет) длъжности „прокурор" във Върховна касационна прокуратура повиши класираните кандидати, до попълване на свободните места.

1.2. Внася предложението в заседанието на Прокурорската колегия на ВСС, насрочено на 27.04.2022 г., за разглеждане и произнасяне.

2. Обсъждане приложението на разпоредбата на чл. 193, ал. 6 от ЗСВ по обявения, с решение на Прокурорската колегия на Висшия съдебен съвет по протокол №7/24.02.2021 г. (обн. ДВ, бр. 19/05.03.2021 г. ) конкурс за преместване на длъжност „прокурор“ в районните прокуратури.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ОТЛАГА разглеждането на т. 2 за следващо заседание на Комисията.

3. Доклад от директора на дирекция „Правна“ относно решение № 3641/15.04.2022 г. по адм.дело № 11772/2021 г. по описа на Върховния административен съд, Шесто отделение във връзка с жалба от Александър Цанков Михайлов срещу решение на Прокурорската колегия на Висшия съдебен съвет по протокол № 37/03.11.2021 г., т. 4.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРИЕМА за сведение доклада от директора на дирекция „Правна“ относно решение № 3641/15.04.2022 г. по адм.дело № 11772/2021 г. по описа на Върховния административен съд, Шесто отделение във връзка с жалба от Александър Цанков Михайлов срещу решение на Прокурорската колегия на Висшия съдебен съвет по протокол № 37/03.11.2021 г., т. 4.

ЕДИННИ ФОРМУЛЯРИ

4. Периодично атестиране на Димитър Петков Чардаков - съдия в Районен съд – Пазарджик, за периода 07.07.2015 г. - 23.02.2016 г., през който е заемал длъжността „прокурор“. *(вх.№ ВСС-5633/12.06.2020 г.)*

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Димитър Петков Чардаков - съдия в Районен съд – Пазарджик, за периода 07.07.2015 г. - 23.02.2016 г., през който е заемал длъжността „прокурор“.

4.2. Предоставя, на основание чл. 205, ал. 1 от ЗСВ, на Димитър Петков Чардаков - съдия в Районен съд – Пазарджик, резултатите от атестирането за запознаване.

5. Придобиване статут на несменяемост на Таня Георгиева Александрова - прокурор в Районна прокуратура - Хасково. *(вх.№ ВСС-14750/26.10.2021 г.)*

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Пловдив, за комплексна оценка на Таня Георгиева Александрова - прокурор в Районна прокуратура - Хасково.

5.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Таня Георгиева Александрова - прокурор в Районна прокуратура - Хасково.

5.3. Предоставя, на основание чл. 205, ал. 1 от ЗСВ, на Таня Георгиева Александрова - прокурор в Районна прокуратура - Хасково, резултатите от атестирането за запознаване.

6. Придобиване статут на несменяемост на Николета Александрова Кобурова - прокурор в Районна прокуратура - Пловдив. *(вх.№ ВСС-11905/06.08.2021г.)*

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Пловдив, за комплексна оценка на Николета Александрова Кобурова - прокурор в Районна прокуратура - Пловдив.

6.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Николета Александрова Кобурова - прокурор в Районна прокуратура - Пловдив.

6.3. Предоставя, на основание чл. 205, ал. 1 от ЗСВ, на Николета Александрова Кобурова - прокурор в Районна прокуратура - Пловдив, резултатите от атестирането за запознаване.

7. Периодично атестиране на Катя Валериева Иванова - прокурор в Районна прокуратура - Благоевград. *(вх.№ ВСС-15298/09.11.2021 г.)*

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - София, за комплексна оценка на Катя Валериева Иванова - прокурор в Районна прокуратура - Благоевград.

7.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Катя Валериева Иванова - прокурор в Районна прокуратура - Благоевград.

7.3. Предоставя, на основание чл. 205, ал. 1 от ЗСВ, на Катя Валериева Иванова - прокурор в Районна прокуратура - Благоевград, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

8. Предложение от Иван Пенков Иванов – прокурор в Софийска районна прокуратура, с ранг „прокурор в ОП“, за повишаване на място в по-горен ранг „прокурор в АП“. *(вх.№ ВСС-6719/19.04.2022 г.)*

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Иван Пенков Иванов – прокурор в Софийска районна прокуратура, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

8.2. ВНАСЯ предложението в заседанието на Прокурорската колегия на ВСС, насрочено за 27.04.2022 г., за разглеждане и произнасяне.

9. Предложение от административния ръководител на Окръжна прокуратура - Велико Търново за повишаване на Мирослав Тодоров Овчаров - прокурор в Окръжна прокуратура - Велико Търново, с ранг „прокурор в АП“, на място в по-горен ранг „прокурор във ВКП и ВАП“. *(вх.№ ВСС-6405/14.04.2022 г.)*

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Мирослав Тодоров Овчаров - прокурор в Окръжна прокуратура - Велико Търново, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

9.2. ВНАСЯ предложението в заседанието на Прокурорската колегия на ВСС, насрочено за 27.04.2022 г., за разглеждане и произнасяне.

10. Предложение от заместник на административния ръководител на Апелативна прокуратура - София за повишаване на Галина Иванова Антова - административен ръководител - окръжен прокурор на Окръжна прокуратура - Перник, с ранг „прокурор в АП“, на място в по-горен ранг „прокурор във ВКП и ВАП“. *(вх.№ ВСС-6403/14.04.2022 г.)*

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Галина Иванова Антова - административен ръководител - окръжен прокурор на Окръжна прокуратура - Перник, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

10.2. ВНАСЯ предложението в заседанието на Прокурорската колегия на ВСС, насрочено за 27.04.2022 г., за разглеждане и произнасяне.

ПРЕДЛОЖЕНИЕ ЗА ПЕРИОДИЧНО АТЕСТИРАНЕ

11. Предложение от административния ръководител на Районна прокуратура - Благоевград за периодично атестиране на Румяна Иванова Иванова - прокурор в Районна прокуратура - Благоевград. *(вх.№ ВСС-6396/14.04.2022 г.)*

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ОТКРИВА, на основание чл. 196, ал.1, т. 3 от ЗСВ, процедура за периодично атестиране на Румяна Иванова Иванова - прокурор в Районна прокуратура – Благоевград, за периода 09.03.2016 г. – 09.03.2021 г.

11.2. ВЪЗЛАГА на постоянната атестационна комисия при Апелативна прокуратура – София, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

12. Периодично атестиране на Ирина Георгиева Илиева - прокурор в Софийска районна прокуратура. *(вх.№ ВСС-6235/13.04.2021 г.)*

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Ирина Георгиева Илиева - прокурор в Софийска районна прокуратура.

12.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „ДОБРА" на Ирина Георгиева Илиева - прокурор в Софийска районна прокуратура.

12.3. ВНАСЯ предложението в заседание на Прокурорската колегия на ВСС, насрочено за 27.04.2022 г., за разглеждане и произнасяне.

13. Придобиване статут на несменяемост Надя Миткова Митева - прокурор в Районна прокуратура - Бургас. *(вх.№ ВСС-13928/07.10.2021 г.)*

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Надя Миткова Митева - прокурор в Районна прокуратура - Бургас.

13.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Надя Миткова Митева - прокурор в Районна прокуратура - Бургас.

13.3. ПРЕДЛАГА НА ПРОКУРОРСКАТА КОЛЕГИЯ НА ВСС, Надя Миткова Митева - прокурор в Районна прокуратура - Бургас, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

13.4. ВНАСЯ предложението в заседание на Прокурорската колегия на ВСС, насрочено за 27.04.2022 г., за разглеждане и произнасяне.

14. Придобиване статут на несменяемост на Диана Венелинова Петрова - Йорданова - прокурор в Районна прокуратура - Русе. *(вх.№ ВСС-9500/16.06.2021г.)*

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Диана Венелинова Петрова - Йорданова - прокурор в Районна прокуратура - Русе.

14.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Диана Венелинова Петрова - Йорданова - прокурор в Районна прокуратура - Русе.

14.3. ПРЕДЛАГА НА ПРОКУРОРСКАТА КОЛЕГИЯ НА ВСС, Диана Венелинова Петрова - Йорданова - прокурор в Районна прокуратура - Русе, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

14.4. ВНАСЯ предложението в заседание на Прокурорската колегия на ВСС, насрочено за 27.04.2022 г., за разглеждане и произнасяне.

15. Придобиване статут на несменяемост на Даниел Миленов Илиев - прокурор в Районна прокуратура - Добрич. *(вх.№ ВСС-9681/18.06.2021г.)*

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Даниел Миленов Илиев - прокурор в Районна прокуратура - Добрич.

15.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Даниел Миленов Илиев - прокурор в Районна прокуратура - Добрич.

15.3. ПРЕДЛАГА НА ПРОКУРОРСКАТА КОЛЕГИЯ НА ВСС, Даниел Миленов Илиев - прокурор в Районна прокуратура - Добрич, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

15.4. ВНАСЯ предложението в заседание на Прокурорската колегия на ВСС, насрочено за 27.04.2022 г., за разглеждане и произнасяне.

ДОПЪЛНИТЕЛНИ ТОЧКИ

РАЗНИ

16. Молба от Любка Димитрова Кабзималска – инспектор в Инспектората към Висшия съдебен съвет за възстановяване на длъжност „прокурор“ в Софийска градска прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

РЕШИ:

16.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСТАВИ БЕЗ УВАЖЕНИЕ молбата от Любка Димитрова Кабзималска – инспектор в Инспектората към Висшия съдебен съвет, за възстановяване на длъжност „прокурор“ в Софийска градска прокуратура.

*Мотиви: С решение на Прокурорската колегия на Висшия съдебен съвет по протокол №13/10.03.2016 г. Любка Димитрова Кабзималска е освободена, на основание чл. 160, във връзка с чл. 47, ал. 2 от ЗСВ, от длъжността „заместник на административния ръководител-заместник-районен прокурор" на Софийска районна прокуратура, както и от длъжността „прокурор“, поради избирането ѝ за инспектор в Инспектората към Висшия съдебен съвет (ИВСС) с решение на 43-то Народно събрание от 18.02.2016 г.*

*На длъжността „инспектор“ е встъпила на 14.03.2016 г., като четиригодишният ѝ времеви мандат, съобразно разпоредбата на чл. 132а, ал. 3 от Конституцията на Република България, е изтекъл. Съобразно решение на ИВСС от 12.03.2020 г., Кабзималска е продължила да изпълнява длъжността, поради липсата на проведен избор за нови инспектори и съобразно принципа за постоянно действие на административните органи.*

*На 18.03.2020г. е постъпила молба от Любка Кабзималска за възстановяване, на основание чл. 50, ал. 1 от ЗСВ, на длъжност с една степен по-висока от заеманата преди избора – „прокурор“ в Софийска градска прокуратура, считано от датата на напускане на длъжността „инспектор“ в ИВСС. На 25.01.2022г. Кабзималска е подала нова молба за възстановяване на по-високата длъжност – „прокурор“ в Софийска градска прокуратура, считано от датата на акта на напускане на длъжността „инспектор“ в ИВСС. Молбата е включена в дневния ред на заседание на Комисията по атестирането и конкурсите към Прокурорската колегия на Висшия съдебен съвет, проведено на 22.02.2022г., като разглеждането й е отложено, с оглед изискване на информация от същата дали е подавала оставка пред Народното събрание. В отговор на направеното запитване, с писмо с вх. №ВСС-3203/20.04.2022 г. тя заявява, че не е подавала оставка като инспектор пред Народното събрание, като е депозирала и нова молба за възстановяване на длъжност с една степен по-висока от заеманата преди избора - „прокурор“ в Софийска градска прокуратура, считано от датата на акта на напускането ѝ като инспектор в ИВСС.*

*Със ЗИД на ЗСВ (обн. в ДВ бр. 32 от 26.04.2022г.) е отменена възможността на инспекторите в ИВСС да бъдат възстановени на длъжност с една степен по – висока от заеманата преди избора, като в разпоредбата на чл. 50, ал. 1 от ЗСВ текстът „могат да бъдат възстановени на длъжност с една степен по-висока от заеманата преди избора“ се заменят със „се възстановяват на заеманата преди избора длъжност на съдия, прокурор или следовател“. Съгласно § 67 ЗИД на ЗСВ (обн. в ДВ бр. 32 от 26.04.2022г.) промяната влиза в сила от деня на обнародването.*

*С оглед гореизложеното, Комисията счита, че не са налице необходимите предпоставки за уважаване молбата на Любка Кабзималска. От една страна, със ЗИД на ЗСВ (обн. в ДВ бр. 32 от 26.04.2022г.), към момента на произнасяне е отпаднало основанието за възстановяването ѝ на длъжност с една степен по-висока на заеманата от нея преди избора, в конкретния случай същата е заемала длъжност в Софийска районна прокуратура, а искането в молбата е за възстановяване в Софийска градска прокуратура. От друга страна, въпреки изтичането на мандата ѝ като инспектор, Кабзималска продължава да изпълнява тази длъжност, тъй като липсват данни да е инициирала производство по прекратяване на функциите ѝ, а именно - подадена оставка пред Народното събрание.*

16.2. Внася предложението в заседанието на Прокурорската колегия на Висшия съдебен съвет, насрочено на 27.04.2022 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ